**Ministru kabineta noteikumu projekta „Grozījumi Ministru kabineta 2010.gada 7.septembra noteikumos Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli”” sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | *Euro* ieviešanas kārtības likuma 30.panta pirmā daļa, Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.5. apakšpunkts. |
| 2.  | Pašreizējā situācija un problēmas |  Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus Ministru kabineta 2010.gada 7.septembra noteikumos Nr.827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli”.  *Euro* ieviešanas kārtības likuma 17.panta pirmā daļa nosaka, ka nodokļu un informatīvajās deklarācijās ietvertās summas naudas izteiksmē norāda tajā valūtā, kura valstī bija likumīgs maksāšanas līdzeklis taksācijas perioda beigās, par kuru iesniedz attiecīgo deklarāciju. Savukārt šā panta ceturtā daļa nosaka, ka labojumus nodokļu un informatīvo deklarāciju ietvertajās summās naudas izteiksmē norāda tajā valūtā, kura valstī bija likumīgs maksāšanas līdzeklis tajā taksācijas periodā, par kuru iesniedz attiecīgo nodokļu vai informatīvās deklarācijas labojumu. Likuma „Par valsts sociālo apdrošināšanu” 23.panta pirmā daļa nosaka, ka darba devējam ir pienākums reizi mēnesī līdz obligāto iemaksu veikšanai noteiktajam termiņam iesniegt Valsts ieņēmumu dienestam ziņojumu par obligāto iemaksu objektu un obligātajām iemaksām no darba ņēmēju darba ienākumiem pārskata mēnesī (turpmāk – ziņojums). Likuma 20.¹panta pirmā daļa nosaka, ka darba devējs precizē darba ņēmēja darba ienākumus un obligātās iemaksas par iepriekšējo mēnesi pirms pārskata mēneša. Likuma 23.panta otrā daļa nosaka, ka pašnodarbinātajiem (izņemot fiziskām personām, kuras veic saimniecisko darbību un par to maksā patentmaksu), iekšzemes darba ņēmējiem pie darba devēja – ārvalstnieka un ārvalstu darba ņēmēja pie darba devēja – ārvalstnieka ir pienākums līdz obligāto iemaksu veikšanu noteiktajam termiņam iesniegt Valsts ieņēmumu dienestam ziņojumu par obligāto iemaksu objektu un obligātajām iemaksām. Ņemot vērā iepriekš minēto, noteikumos Nr.827 jānosaka kārtība, kā iesniedzami darba devēja ziņojumi, pašnodarbināto, iekšzemes darba ņēmēju pie darba devēja – ārvalstnieka un ārvalstu darba ņēmēja pie darba devēja – ārvalstnieka ziņojumi par obligāto iemaksu objektu un obligātajām iemaksām atbilstoši Euro ieviešanas kārtības likuma prasībām un iesniedzami ziņojumi par 2014.gada janvāri un precizējami ienākumi un valsts sociālās apdrošināšanas obligātās iemaksas par periodu līdz 2013.gada decembrim.  |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir:1. nodrošināt ziņojumu iesniegšanas kārtību atbilstoši *Euro* ieviešanas kārtības likuma 17.panta pirmajai un ceturtajai daļai (noteikumu projekta 1.2., 1.3. un 1.4.apakšpunkts);
2. noteikt kārtību, kā iesniedzami ziņojumi par 2014.gada janvāri un precizējami ienākumi un valsts sociālās apdrošināšanas obligātās iemaksas par 2013.gada decembri (noteikumu projekta 1.1.apakšpunkts);
3. noteikt kārtību, kā iesniedzami ziņojumi par periodu līdz 2013.gada decembrim (noteikumu projekta 1.1.apakšpunkts);
4. noteikt noteikuma projekta spēkā stāšanās laiku – 2014.gada 1.janvāris (noteikumu projekta 2.punkts).

Noteikumu projekts pilnībā atrisinās anotācijas I sadaļas 2.punktā minētās problēmas. |
| 5. | Projekta izstrādē iesaistītās institūcijas | Finanšu ministrija, Valsts ieņēmumu dienests, Valsts sociālās apdrošināšanas aģentūra. |
| 6. | Iemesli, kādēļ netika nodrošināta sabiedrības līdzdalība |  Noteikumu projektam nav nepieciešama sabiedrības līdzdalība, jo noteikumu projekts pēc būtības nodrošina anotācijas I sadaļas 1.punktā minēto uzdevumu tehnisku izpildi. |
| 7.  | Cita informācija | Šim projektam ir jābūt apstiprinātam un publicētam oficiālajā izdevumā „Latvijas Vēstnesis” līdz *euro* ieviešanas dienai. |

*Anotācijas II, III, IV, V, VI, VII sadaļa – projekts šīs jomas neskar.*

Labklājības ministre I.Viņķele

24.09.2013 10:52

552

S.Rucka

tel.67021562, fax.67021560

Sandra.Rucka@lm.gov.lv